之前已經試過佢嘅爆谷雪糕，味道都幾食，而且即使係最細size嘅都算幾大杯。今次就試吓tiramisu雪糕先！有得揀杯裝或者cone，我就要左cone喇。賣相好靚，本身佢嘅包裝已經好colorful，加上雪糕面鋪滿可可粉，真係忍唔住要影返幅相先。雪糕好軟滑，當然比爆谷雪糕嘅雪糕硬身，味道都好似tiramisu，係走味唔太重。不過雪糕非常快溶，從店員手中接過雪糕之後拎部電話出嚟影張相，已經開始溶，所以要快手啲食喇。